ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องหลักเกณฑ์และวิธีการอนุญาตให้ใช้คลื่นความถี่เพื่อการประกอบกิจการโทรศัพท์เคลื่อนที่IMT ย่าน 2.1 GHz โดยที่คณะกรรมการกิจการโทรคมนาคมแห่งชาติมีนโยบายเกี่ยวกับการบริหารคลื่นความถี่และการใช้ประโยชน์คลื่นความถี่อันเป็นทรัพยากรสื่อสารของชาติเพื่อประโยชน์สาธารณะโดยคำนึงถึงประโยชน์สูงสุดของประชาชนในระดับชาติและระดับท้องถิ่น ในด้านการศึกษาวัฒนธรรมความมั่นคงของรัฐ และประโยชน์สาธารณะอื่นรวมทั้งการแข่งขันโดยเสรีอย่างเป็นธรรม และดำเนินการในลักษณะที่มีการกระจายการใช้ประโยชน์โดยทั่วถึงในกิจการด้านต่างๆ ให้เหมาะสม และการบริการโทรศัพท์เคลื่อนที่ IMT จะก่อให้เกิดผลดีต่อการพัฒนากิจการโทรคมนาคมของประเทศไทยให้มีความทันสมัยสอดคล้องกับวิวัฒนาการของโลก อีกทั้งจะเป็นปัจจัยสำคัญในการพัฒนาภาคอุตสาหกรรมภาคเศรษฐกิจ และสังคม ตลอดจนสนับสนุนส่งเสริมสิทธิในการติดต่อสื่อสารและการรับรู้ข้อมูลข่าวสารของประชาชนให้มีความเจริญก้าวหน้าและสอดคล้องกับนโยบายพื้นฐานแห่งรัฐในด้านกิจการสื่อสารโทรคมนาคมอาศัยอำนาจตามความในมาตรา ๒๕ มาตรา ๕๐ มาตรา ๕๑(๑) (๓) (๔) และ (๕) มาตรา ๕๒ มาตรา ๕๓ และมาตรา ๕๔แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓ ประกอบกับมาตรา ๗ มาตรา ๘ มาตรา ๙มาตรา ๑๐ มาตรา ๒๔ มาตรา ๖๔ มาตรา ๖๕ และมาตรา ๖๖แห่งพระราชบัญญัติการประกอบกิจการโทรคมนาคม พ.ศ. ๒๕๔๔ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติจึงกำหนดหลักเกณฑ์และวิธีการอนุญาตให้ใช้คลื่นความถี่เพื่อการประกอบกิจการโทรศัพท์เคลื่อนที่IMT ย่าน 2.1 GHz ดังนี้ข้อ ๑ ในประกาศนี้คณะกรรมการ หมายความว่าคณะกรรมการกิจการโทรคมนาคมแห่งชาติสำนักงาน กทช. หมายความว่าสำนักงานคณะกรรมการกิจการโทรคมนาคมแห่งชาติคลื่นความถี่ IMT ย่าน2.1 GHz หมายความว่า คลื่นความถี่ในช่วง 1920 - 1965 MHzคู่กับ 2110 - 2155 MHz ตามแผนความถี่วิทยุกิจการโทรศัพท์เคลื่อนที่ InternationalMobileTelecommunications (IMT) ย่านความถี่วิทยุ1920 - 1980/2110 - 2170 เมกะเฮิรตซ์ (MHz) และย่านความถี่วิทยุ2010 - 2025 เมกะเฮิรตซ์ (MHz)ใบอนุญาตให้ใช้คลื่นความถี่ IMTย่าน 2.1 GHz หมายความว่า ใบอนุญาตให้ใช้คลื่นความถี่ตามพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์และกิจการโทรคมนาคม พ.ศ. ๒๕๔๓ เพื่อใช้คลื่นความถี่ IMT ย่าน2.1 GHzกิจการโทรศัพท์เคลื่อนที่ IMTหมายความว่า การให้บริการโทรคมนาคม ตามมาตรฐาน IMT ที่กำหนดโดยสหภาพโทรคมนาคมระหว่างประเทศ(ITU)ผู้ขอรับใบอนุญาต หมายความว่าผู้ที่ยื่นคำขอรับใบอนุญาตให้ใช้คลื่นความถี่ IMT ย่าน2.1 GHzผู้เข้าร่วมการประมูล หมายความว่าผู้ที่คณะกรรมการพิจารณาว่ามีคุณสมบัติและปฏิบัติตามข้อกำหนดและเป็นผู้ที่มีสิทธิเข้าร่วมการประมูลใบอนุญาตให้ใช้คลื่นความถี่ IMTย่าน 2.1 GHzผู้ชนะการประมูล หมายความว่าผู้เข้าร่วมการประมูลที่ชนะการประมูลและมีสิทธิในการได้รับใบอนุญาตให้ใช้คลื่นความถี่IMT ย่าน 2.1 GHz ในคลื่นความถี่แต่ละชุดที่คณะกรรมการจะให้อนุญาตเพื่อการประกอบกิจการโทรศัพท์เคลื่อนที่IMTผู้รับใบอนุญาต หมายความว่าผู้ได้รับใบอนุญาตให้ใช้คลื่นความถี่ IMT ย่าน 2.1 GHzและใบอนุญาตประกอบกิจการโทรคมนาคมแบบที่สามจากคณะกรรมการเพื่อประกอบกิจการโทรศัพท์เคลื่อนที่ IMTการประมูล หมายความว่าการแข่งขันเสนอราคาด้วยระบบอิเล็กทรอนิกส์ ตามวิธีการที่คณะกรรมการกำหนดมูลค่าขั้นต่ำของการอนุญาตให้ใช้คลื่นความถี่หมายความว่า มูลค่าที่จะใช้เริ่มต้นในการประมูลใบอนุญาตให้ใช้คลื่นความถี่เพื่อการประกอบกิจการโทรศัพท์เคลื่อนที่IMT ย่าน 2.1 GHzผู้ที่มีความเกี่ยวโยงในโครงสร้างการถือหุ้นหมายความว่าผู้ที่มีความสัมพันธ์ในเชิงโครงสร้างการถือหุ้นในระดับที่เป็นการควบรวม การควบคุมผู้ถือหุ้นรายใหญ่ บริษัทย่อย บริษัทร่วมหรือผู้ถือหุ้นไขว้แผนการส่งคืนคลื่นความถี่ หมายความว่าแผนปฏิบัติการในการส่งคืนคลื่นความถี่ย่านอื่นที่ใช้หรือสามารถนำมาใช้ในการประกอบกิจการที่ถือว่าแข่งขันในตลาดเดียวกันกับกิจการโทรศัพท์เคลื่อนที่IMT ซึ่งผู้ชนะการประมูลได้รับจัดสรรไปก่อนที่จะได้รับอนุญาตให้ใช้คลื่นความถี่IMT ย่าน 2.1 GHz ตามประกาศนี้ข้อ ๒ คลื่นความถี่ที่จะให้อนุญาต๒.๑ คลื่นความถี่ IMT ย่าน2.1 GHz ที่จะให้อนุญาตเพื่อการประกอบกิจการโทรศัพท์เคลื่อนที่ IMTตามประกาศฉบับนี้ เป็นคลื่นความถี่ในช่วง 1920 - 1965 MHz คู่กับ2110 - 2155 MHz มีขนาดความกว้างแถบคลื่นความถี่ (bandwidth)รวมทั้งสิ้น 2 x 45 MHz แบ่งเป็นคลื่นความถี่จำนวน๓ ชุด ดังนี้คลื่นความถี่ชุดที่ ๑ ช่วงความถี่วิทยุ 1920 -1935 MHz คู่กับ 2110 - 2125 MHz ขนาดความกว้างแถบคลื่นความถี่2 x 15 MHzคลื่นความถี่ชุดที่ ๒ ช่วงความถี่วิทยุ 1935 -1950 MHz คู่กับ 2125 - 2140 MHz ขนาดความกว้างแถบคลื่นความถี่2 x 15 MHzคลื่นความถี่ชุดที่ ๓ ช่วงความถี่วิทยุ 1950 -1965 MHz คู่กับ 2140 - 2155 MHz ขนาดความกว้างแถบคลื่นความถี่2 x 15 MHzทั้งนี้ ผู้ได้รับอนุญาตให้ใช้คลื่นความถี่แต่ละรายมีสิทธิได้รับคลื่นความถี่จำนวน๑ ชุดเท่านั้น๒.๒การคำนวณมูลค่าคลื่นความถี่ได้คำนึงถึงประโยชน์สาธารณะ ความคุ้มค่าความขาดแคลนและวิธีการจัดสรร โดยในการอนุญาตให้ใช้คลื่นความถี่ IMT ย่าน2.1 GHz ใช้วิธีการคำนวณแบบเศรษฐมิติ (econometricmodel) ซึ่งเป็นแบบจำลองทางเศรษฐศาสตร์โดยมีการคำนึงถึงค่าความสัมพันธ์กับมูลค่าคลื่นความถี่และตัวแปรที่มีผลต่อการประกอบกิจการของประเทศไทยข้อ ๓ วิธีการอนุญาตให้ใช้คลื่นความถี่การอนุญาตให้ใช้คลื่นความถี่ IMTย่าน 2.1 GHz ตามข้อ ๒ จะใช้วิธีการประมูลตามวิธีการและกฎการประมูลที่คณะกรรมการกำหนดแนบท้ายประกาศนี้เพื่อประโยชน์ในการกำกับดูแลหรือประโยชน์สาธารณะอื่นใดคณะกรรมการอาจพิจารณากำหนดให้ใช้วิธีการอนุญาตให้ใช้คลื่นความถี่ด้วยวิธีการอื่นหรืออาจเปลี่ยนแปลงแก้ไขวิธีการและหลักเกณฑ์การอนุญาตให้ใช้คลื่นความถี่ หรือกฎการประมูลได้ตามที่เห็นสมควรข้อ ๔ ใบอนุญาตผู้ชนะการประมูลตามประกาศฉบับนี้เมื่อได้ปฏิบัติตามเงื่อนไขการดำเนินการก่อนรับใบอนุญาตครบถ้วนแล้วคณะกรรมการจะพิจารณาออกใบอนุญาตให้ใช้คลื่นความถี่ IMT ย่าน2.1 GHz และใบอนุญาตประกอบกิจการโทรคมนาคมแบบที่สาม ตามมาตรา ๗ แห่งพระราชบัญญัติการประกอบกิจการโทรคมนาคมพ.ศ. ๒๕๔๔ เพื่อประกอบกิจการโทรศัพท์เคลื่อนที่ IMTกรณีผู้ชนะการประมูลตามประกาศฉบับนี้เป็นผู้รับใบอนุญาตประกอบกิจการโทรคมนาคมแบบที่สามอยู่แล้วเมื่อได้ปฏิบัติตามเงื่อนไขการดำเนินการก่อนรับใบอนุญาตครบถ้วนแล้วคณะกรรมการจะพิจารณาออกใบอนุญาตให้ใช้คลื่นความถี่IMT ย่าน 2.1 GHz เพื่อประกอบกิจการโทรศัพท์เคลื่อนที่IMT ตามขอบเขตการอนุญาตที่คณะกรรมการกำหนดเพิ่มเติมภายใต้ใบอนุญาตประกอบกิจการโทรคมนาคมแบบที่สามที่ได้รับอยู่เดิมให้ถือว่าผู้รับใบอนุญาตเป็นผู้ได้รับอนุญาตให้มีและใช้เครื่องวิทยุคมนาคมและตั้งสถานีวิทยุคมนาคมตามกฎหมายว่าด้วยวิทยุคมนาคมด้วย ทั้งนี้เฉพาะในส่วนที่เกี่ยวกับเครื่องวิทยุคมนาคมที่ใช้ในการประกอบกิจการโทรศัพท์เคลื่อนที่IMT ตามขอบเขตการอนุญาตและผู้รับใบอนุญาตจะต้องปฏิบัติตามระเบียบและประกาศที่เกี่ยวข้องด้วยข้อ ๕ คุณสมบัติของผู้ขอรับใบอนุญาต๕.๑ผู้ขอรับใบอนุญาตจะต้องมีคุณสมบัติตามที่กำหนดไว้ในมาตรา ๘ แห่งพระราชบัญญัติการประกอบกิจการโทรคมนาคมพ.ศ. ๒๕๔๔ และที่แก้ไขเพิ่มเติม และต้องมีคุณสมบัติและไม่มีลักษณะต้องห้ามดังต่อไปนี้๕.๑.๑ ต้องเป็นนิติบุคคลประเภทบริษัทจำกัดหรือบริษัทมหาชนจำกัดที่จัดตั้งขึ้นตามกฎหมายไทยและต้องมิใช่คนต่างด้าวตามกฎหมายว่าด้วยการประกอบธุรกิจของคนต่างด้าวผู้ได้รับอนุญาตให้ใช้คลื่นความถี่ IMTย่าน 2.1 GHz จะต้องปฏิบัติตามหลักเกณฑ์ว่าด้วยข้อห้ามการกระทำที่มีลักษณะเป็นการครอบงำกิจการโดยคนต่างด้าวที่คณะกรรมการอาจประกาศกำหนดโดยอาศัยอำนาจตามมาตรา๘ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ และที่แก้ไขเพิ่มเติม๕.๑.๒ ต้องไม่เป็นบุคคลล้มละลายหรือเป็นผู้ถูกพิทักษ์ทรัพย์ตามคำสั่งศาลหรือถูกศาลมีคำสั่งให้ฟื้นฟูกิจการตามกฎหมายว่าด้วยล้มละลายอันเป็นเหตุให้เจ้าหนี้หรือบุคคลที่สาม ซึ่งแต่งตั้งโดยเจ้าหนี้ทำหน้าที่บริหารแทนกรรมการชุดเดิมหรือเข้าสู่กระบวนการล้มละลายหรือถูกศาลพิพากษา๕.๑.๓ ต้องไม่เป็นผู้ถูกศาลมีคำพิพากษาและคำสั่งหรือถูกศาลมีคำสั่งให้ยึดทรัพย์เพื่อบังคับคดีเหนือทรัพย์สินของผู้ขอรับใบอนุญาตด้วยประการใดตามกฎหมายว่าด้วยวิธีพิจารณาความแพ่งอันเกี่ยวด้วยการบังคับคดีตามคำพิพากษาหรือคำสั่งศาล๕.๑.๔ต้องไม่เคยถูกเพิกถอนใบอนุญาตประกอบกิจการโทรคมนาคม๕.๑.๕ บุคคลผู้เป็นกรรมการผู้จัดการหรือผู้มีอำนาจในการจัดการของผู้ขอรับใบอนุญาต ต้องมีคุณสมบัติดังต่อไปนี้๕.๑.๕.๑ต้องไม่เป็นบุคคลที่มีรายชื่ออยู่ในบัญชีรายชื่อบุคคลที่คณะกรรมการตลาดหลักทรัพย์แห่งประเทศไทยเห็นว่าไม่สมควรเป็นผู้บริหารตามข้อบังคับของตลาดหลักทรัพย์แห่งประเทศไทย๕.๑.๕.๒ต้องไม่เคยเป็นบุคคลที่ทำหน้าที่ดังกล่าวในนิติบุคคลที่เคยถูกคณะกรรมการเพิกถอนใบอนุญาตประกอบกิจการโทรคมนาคม๕.๑.๖ ผู้ขอรับใบอนุญาต บุคคลผู้เป็นกรรมการผู้จัดการหรือผู้มีอำนาจในการจัดการของผู้ขอรับใบอนุญาตต้องไม่เคยถูกศาลมีคำพิพากษาถึงที่สุดว่ามีความผิดตามกฎหมายว่าด้วยการประกอบกิจการโทรคมนาคมกฎหมายว่าด้วยวิทยุคมนาคม กฎหมายว่าด้วยการแข่งขันทางการค้ากฎหมายว่าด้วยข้อมูลข่าวสาร กฎหมายว่าด้วยทรัพย์สินทางปัญญา กฎหมายว่าด้วยยาเสพติดความผิดมูลฐานตามกฎหมายฟอกเงิน ความผิดเกี่ยวกับเจ้าพนักงานตามประมวลกฎหมายอาญา ความผิดตามกฎหมายว่าด้วยการเสนอราคาต่อหน่วยงานของรัฐและความผิดตามกฎหมายประกอบรัฐธรรมนูญ ว่าด้วยการป้องกันและปราบปรามการทุจริตภายในระยะเวลา ๒ ปีก่อนการยื่นคำขอรับใบอนุญาต๕.๒ผู้ขอรับใบอนุญาตจะต้องมีลักษณะตามข้อกำหนดในการถือครองหุ้นและการมีอำนาจควบคุมระหว่างกันของผู้ขอรับใบอนุญาตดังนี้๕.๒.๑ ไม่เป็นผู้ได้รับอนุญาตให้ใช้คลื่นความถี่ IMTย่าน 1920 - 1980 MHz คู่กับ 2110 - 2170 MHz หรือต้องไม่มีผู้ถือหุ้นรายใหญ่เป็นผู้ได้รับอนุญาตให้ใช้คลื่นความถี่IMT ในย่านดังกล่าว๕.๒.๒ ไม่มีความเกี่ยวโยงกันหรือไม่เป็นผู้ถือหุ้นรายใหญ่ บริษัทย่อย บริษัทร่วม หรือเป็นผู้มีอำนาจควบคุมหรือถูกควบคุม หรือเป็นผู้ที่เกี่ยวข้องหรือมีการถือหุ้นไขว้กับผู้ขอรับใบอนุญาตรายอื่นเว้นแต่กรณีมีความสัมพันธ์ในลักษณะของการเป็นผู้ให้หรือผู้ได้รับ อนุญาตสัมปทานหรือสัญญา ตามมาตรา ๘๐ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ทั้งนี้ การพิจารณาให้เป็นไปตามข้อกำหนดในประกาศคณะกรรมการกิจการโทรคมนาคมแห่งชาติเรื่อง หลักเกณฑ์และวิธีการการควบรวมและการถือหุ้นไขว้ในกิจการโทรคมนาคม พ.ศ. ๒๕๕๓ในการตรวจสอบหากปรากฏว่ามีผู้ขอรับใบอนุญาตที่มีลักษณะต้องห้ามตามข้อ๕.๒.๑ หรือ ข้อ ๕.๒.๒ คณะกรรมการจะตัดรายชื่อผู้ขอรับใบอนุญาตดังกล่าวออกจากการเป็นผู้ขอรับใบอนุญาตหากปรากฏข้อเท็จจริงก่อนการรับใบอนุญาตว่าผู้ขอรับใบอนุญาตที่เป็นผู้เข้าร่วมการประมูลหรือผู้ชนะการประมูลไม่มีคุณสมบัติหรือมีลักษณะต้องห้าม ตามข้อ ๕.๑ หรือข้อ ๕.๒ นี้ คณะกรรมการสงวนสิทธิ์ในการตัดรายชื่อผู้ขอรับใบอนุญาตดังกล่าวออกจากการเป็นผู้เข้าร่วมการประมูลหรือผู้ชนะการประมูลแล้วแต่กรณีข้อ ๖ วิธีการขอรับใบอนุญาตผู้ประสงค์จะขอรับใบอนุญาตต้องดำเนินการดังต่อไปนี้ภายในระยะเวลาที่คณะกรรมการกำหนด๖.๑ยื่นคำขอรับใบอนุญาตตามแบบที่คณะกรรมการกำหนดแนบท้ายประกาศนี้ที่กรอกข้อมูลครบถ้วนและแนบเอกสารหลักฐานหรือข้อมูลที่จำเป็น พร้อมสำเนาเอกสารดังกล่าวจำนวน ๕ ชุดพร้อมทั้งเอกสารที่บันทึกลงสื่ออิเล็กทรอนิกส์ ด้วยตนเอง ณ สำนักงาน กทช. เลขที่๘๗ ซอยพหลโยธิน ๘ ถนนพหลโยธิน แขวงสามเสนใน เขตพญาไท กรุงเทพมหานคร ๑๐๔๐๐๖.๒ ส่งเอกสารหลักฐานและข้อมูลเพื่อให้คณะกรรมการพิจารณาดังต่อไปนี้๖.๒.๑ เอกสารหลักฐานของนิติบุคคลที่ขอรับใบอนุญาต(๑) สำเนาหนังสือรับรองการจดทะเบียนนิติบุคคลและหนังสือบริคณห์สนธิ(๒) สำเนาหนังสือรับรองตราประทับของนิติบุคคล(๓) สำเนาบัตรประชาชนและสำเนาทะเบียนบ้านของผู้มีอำนาจกระทำการผูกพันนิติบุคคล(๔) สำเนาเอกสารแสดงหมายเลขประจำตัวผู้เสียภาษี(๕)หนังสือมอบอำนาจตามกฎหมายพร้อมสำเนาบัตรประจำตัวประชาชนและสำเนาทะเบียนบ้านของผู้มอบอำนาจและผู้รับมอบอำนาจในกรณีที่มีการมอบอำนาจให้ดำเนินการแทน(๖) หนังสือรับรองว่านิติบุคคลที่ขอรับใบอนุญาตมิใช่เป็นคนต่างด้าวตามกฎหมายว่าด้วยการประกอบธุรกิจของคนต่างด้าวที่ออกโดยกระทรวงพาณิชย์อายุไม่เกิน ๓ เดือนพร้อมหนังสือรับรองตนเองว่าเป็นนิติบุคคลไทย๖.๒.๒ข้อมูลเพื่อการพิจารณาตามข้อกำหนดในการถือครองหุ้นและการมีอำนาจควบคุมระหว่างกันของผู้ขอรับใบอนุญาตในข้อ๕.๒ ตามแบบที่คณะกรรมการกำหนดแนบท้ายประกาศนี้๖.๒.๓ข้อมูลผู้มีสิทธิถือครองและเข้าถึงข้อมูลของผู้ขอรับใบอนุญาตในการเข้าร่วมรับการอนุญาตให้ใช้คลื่นความถี่IMT ย่าน 2.1 GHz ตามแบบที่คณะกรรมการกำหนดแนบท้ายประกาศนี้๖.๓ ชำระค่าพิจารณาคำขอใบอนุญาตในอัตรา ๕๐๐,๐๐๐บาท เป็นเงินสดหรือเช็คที่ธนาคารสั่งจ่ายซึ่งเป็นเช็คลงวันที่ที่ใช้เช็คนั้นชำระต่อสำนักงาน กทช. หรือก่อนหน้านั้นไม่เกิน๓ วันทำการ ณ วันที่ยื่นคำขอ โดยสำนักงาน กทช.จะไม่คืนเงินจำนวนดังกล่าวไม่ว่าในกรณีใด ๆ๖.๔ วางหลักประกันการประมูลเป็นเงินสดหรือเช็คที่ธนาคารสั่งจ่าย ซึ่งเป็นเช็คลงวันที่ที่ใช้เช็คนั้นชำระต่อสำนักงานกทช. หรือก่อนหน้านั้นไม่เกิน ๓ วันทำการ โดยมีมูลค่าร้อยละ ๑๐ของมูลค่าขั้นต่ำของการอนุญาตให้ใช้คลื่นความถี่ชุดที่จะให้อนุญาตพร้อมทั้งยื่นหนังสือสนับสนุนทางด้านการเงินในการประกอบกิจการจากสถาบันการเงินประเภทธุรกิจธนาคารพาณิชย์ตามพระราชบัญญัติธุรกิจสถาบันการเงินพ.ศ. ๒๕๕๑ ให้แล้วเสร็จ ณ วันที่ยื่นคำขอคณะกรรมการสงวนสิทธิ์ในการริบหลักประกันการประมูลดังกล่าวในกรณีที่ผู้เข้าร่วมการประมูลหรือผู้ชนะการประมูลไม่ปฏิบัติตามเงื่อนไขในการประมูลหรือเงื่อนไขการดำเนินการก่อนรับใบอนุญาตที่กำหนดในประกาศฉบับนี้ข้อ ๗ ระยะเวลาและวิธีการพิจารณาในการออกใบอนุญาต๗.๑ การพิจารณาคำขอรับใบอนุญาต๗.๑.๑ สำนักงาน กทช.จะพิจารณาตรวจสอบแบบคำขอที่กรอกแล้วและเอกสารหลักฐานที่จำเป็นต้องใช้ในการพิจารณาให้ถูกต้องและครบถ้วน๗.๑.๒หากปรากฏว่าแบบคำขอและเอกสารหลักฐานที่จำเป็นต้องใช้ประกอบการพิจารณาไม่ถูกต้องหรือไม่ครบถ้วนหรือไม่เพียงพอ สำนักงาน กทช.จะแจ้งให้ผู้ขอรับใบอนุญาตจัดส่งเอกสารหลักฐานที่จำเป็นเพิ่มเติมภายในระยะเวลา ๓วันทำการนับจากวันที่ได้รับแจ้ง ทั้งนี้ หากครบกำหนดระยะเวลาดังกล่าวแล้วผู้ขอรับใบอนุญาตยังมิได้ส่งเอกสารหลักฐานเพิ่มเติมตามที่ได้รับแจ้งจะถือว่าผู้ขอรับใบอนุญาตไม่ประสงค์จะยื่นเอกสารหลักฐานเพิ่มเติมอีก๗.๑.๓ สำนักงาน กทช.จะดำเนินการพิจารณาว่าผู้ขอรับใบอนุญาตมีคุณสมบัติตามข้อกำหนดในข้อ ๕และได้ดำเนินการตามข้อ ๖ ครบถ้วนและถูกต้องหรือไม่และนำเสนอคณะกรรมการพิจารณาโดยให้แจ้งผลการพิจารณาการเป็นผู้เข้าร่วมการประมูลให้แก่ผู้ขอรับใบอนุญาตทราบภายใน๑๕ วัน นับจากวันยื่นคำขอ หรือวันที่ได้รับเอกสารหลักฐานครบถ้วนตามข้อ ๗.๑.๒จากผู้ขอรับใบอนุญาตทุกราย ทั้งนี้คณะกรรมการจะประกาศรายชื่อผู้เข้าร่วมการประมูลให้ทราบเป็นการทั่วไป๗.๑.๔กรณีที่คณะกรรมการพิจารณาว่าผู้ขอรับใบอนุญาตรายใดไม่มีคุณสมบัติหรือไม่ได้ปฏิบัติตามข้อกำหนดให้ครบถ้วนให้มีสิทธิอุทธรณ์ต่อคณะกรรมการเพื่อให้ทบทวนภายใน ๓ วันนับจากวันที่ได้รับหนังสือแจ้งพร้อมทั้งแสดงเหตุผลของการอุทธรณ์และเอกสารที่เกี่ยวข้องคณะกรรมการจะแจ้งผลการพิจารณาภายใน ๗วันนับจากวันที่ได้รับอุทธรณ์คำวินิจฉัยของคณะกรรมการให้ถือเป็นที่สุด๗.๑.๕กรณีที่ผู้ขอรับใบอนุญาตมิได้เป็นผู้เข้าร่วมการประมูล สำนักงาน กทช. จะคืนหลักประกันการประมูลให้แก่ผู้ขอรับใบอนุญาตภายใน๑๕ วันนับจากวันที่ประกาศรายชื่อผู้เข้าร่วมการประมูล๗.๒ การประมูล๗.๒.๑คณะกรรมการจะใช้วิธีการประมูลในรูปแบบของการเปิดประมูลใบอนุญาตให้ใช้คลื่นความถี่ IMTย่าน 2.1 GHz ที่จะให้อนุญาตพร้อมกันและดำเนินการประมูลหลายรอบ(Simultaneous Multiple Roundหรือ SMR) ทั้งนี้วิธีการ และกฎการประมูลให้เป็นไปตามรายละเอียดแนบท้ายประกาศนี้๗.๒.๒การประมูลจะเริ่มต้นที่มูลค่าขั้นต่ำของการอนุญาตให้ใช้คลื่นความถี่แต่ละชุดดังนี้คลื่นความถี่ชุดที่ ๑ ช่วงความถี่วิทยุ 1920 -1935 MHz คู่กับ 2110 - 2125MHz การประมูลเริ่มต้นที่ ๑๒,๘๐๐,๐๐๐,๐๐๐ บาท(หนึ่งหมื่นสองพันแปดร้อยล้านบาทถ้วน)คลื่นความถี่ชุดที่ ๒ ช่วงความถี่วิทยุ 1935 -1950 MHz คู่กับ 2125 - 2140MHz การประมูลเริ่มต้นที่ ๑๒,๘๐๐,๐๐๐,๐๐๐ บาท(หนึ่งหมื่นสองพันแปดร้อยล้านบาทถ้วน)คลื่นความถี่ชุดที่ ๓ ช่วงความถี่วิทยุ 1950 -1965 MHz คู่กับ 2140 - 2155MHz การประมูลเริ่มต้นที่ ๑๒,๘๐๐,๐๐๐,๐๐๐ บาท(หนึ่งหมื่นสองพันแปดร้อยล้านบาทถ้วน)๗.๒.๓ จำนวนชุดคลื่นความถี่ IMTย่าน 2.1 GHz ที่จะให้อนุญาตเพื่อความเหมาะสมในการอนุญาตให้ใช้ทรัพยากรสื่อสารของชาติคณะกรรมการกำหนดจำนวนชุดคลื่นความถี่IMT ย่าน 2.1 GHz ที่จะให้อนุญาตดังนี้๗.๒.๓.๑กรณีที่มีผู้เข้าร่วมการประมูลตั้งแต่สี่รายขึ้นไปคณะกรรมการจะดำเนินการประมูลสำหรับใบอนุญาตให้ใช้คลื่นความถี่ทั้งสามชุด๗.๒.๓.๒ กรณีที่มีผู้เข้าร่วมการประมูลสามรายคณะกรรมการจะดำเนินการประมูลใบอนุญาตให้ใช้คลื่นความถี่จำนวนสองชุด๗.๒.๓.๓ กรณีที่มีผู้เข้าร่วมการประมูลสองรายคณะกรรมการจะดำเนินการประมูลใบอนุญาตให้ใช้คลื่นความถี่จำนวนหนึ่งชุด๗.๒.๓.๔ กรณีที่มีผู้เข้าร่วมการประมูลหนึ่งรายคณะกรรมการสงวนสิทธิ์ในการยกเลิกการประมูลในครั้งนี้ภายหลังการประมูลตามวรรคแรกหากยังคงมีชุดคลื่นความถี่เหลืออยู่คณะกรรมการจะดำเนินการให้อนุญาตชุดคลื่นความถี่นั้นโดยจะเริ่มกระบวนการให้อนุญาตในครั้งต่อไปภายใน ๙๐วันภายหลังจากการประมูลครั้งก่อนหน้าสิ้นสุดลง ทั้งนี้ การประมูลครั้งต่อไปจะเริ่มต้นที่ราคาชนะการประมูลของครั้งก่อนหน้าที่ต่ำที่สุดโดยให้ถือว่าราคาดังกล่าวเป็นมูลค่าขั้นต่ำของการอนุญาตให้ใช้คลื่นความถี่ชุดที่เหลือและไม่นำข้อ ๗.๒.๓.๑ ถึง ๗.๒.๓.๔ มาใช้บังคับ๗.๒.๔คณะกรรมการจะแจ้งผลการประมูลแก่ผู้เข้าร่วมการประมูลทุกรายทราบภายใน ๗ วัน นับจากวันสิ้นสุดการประมูลและจะประกาศรายชื่อผู้ชนะการประมูลให้ทราบเป็นการทั่วไป โดยสำนักงาน กทช.จะคืนหลักประกันการประมูลให้แก่ผู้ที่ไม่ชนะการประมูลภายใน ๑๕วันนับจากวันที่ประกาศรายชื่อผู้ชนะการประมูล๗.๒.๕ หากผู้ขอรับใบอนุญาต ผู้เข้าร่วมการประมูลหรือผู้ชนะการประมูลรายใดรายหนึ่งหรือหลายรายร่วมกันกระทำการอันเป็นเหตุให้คณะกรรมการหรือสำนักงานกทช. จะต้องดำเนินการจัดการประมูลใบอนุญาตให้ใช้คลื่นความถี่ IMTย่าน 2.1 GHz ใหม่ต้องรับผิดชดใช้ค่าเสียหายหรือค่าใช้จ่ายในการดำเนินการดังกล่าวเต็มจำนวนโดยยินยอมให้สำนักงาน กทช. หักจากเงินหลักประกันการประมูลของ ผู้ขอรับใบอนุญาตผู้เข้าร่วมการประมูลหรือผู้ชนะการประมูล แล้วแต่กรณีข้อ ๘ การชำระค่าธรรมเนียมใบอนุญาตให้ใช้คลื่นความถี่IMT ย่าน 2.1 GHz๘.๑ เมื่อการประมูลสิ้นสุดลงให้ผู้ชนะการประมูลชำระค่าธรรมเนียมใบอนุญาตให้ใช้คลื่นความถี่ IMTย่าน 2.1 GHz ตามราคาการประมูลสูงสุดของผู้ชนะการประมูลแต่ละรายโดยแบ่งจ่ายเป็น ๓ งวด ดังนี้งวดที่หนึ่ง ชำระค่าธรรมเนียมเป็นจำนวนร้อยละ ๕๐ของราคาการประมูลสูงสุดพร้อมจัดส่งหนังสือค้ำประกันจากธนาคารเพื่อค้ำประกันการชำระค่าธรรมเนียมในส่วนที่เหลือภายใน ๔๕ วันนับจากวันที่ได้รับหนังสือแจ้งเป็นผู้ชนะการประมูลงวดที่สอง ชำระค่าธรรมเนียมเป็นจำนวนร้อยละ ๒๕ของราคาการประมูลสูงสุด ภายใน ๑๕ วันเมื่อครบกำหนดระยะเวลาสองปีนับแต่วันที่ได้รับใบอนุญาตงวดที่สาม ชำระค่าธรรมเนียมเป็นจำนวนร้อยละ ๒๕ของราคาการประมูลสูงสุด ภายใน ๑๕ วันเมื่อครบกำหนดระยะเวลาสามปีนับแต่วันที่ได้รับใบอนุญาตกรณีที่ผู้รับใบอนุญาตสามารถสร้างโครงข่ายเพื่อให้บริการครอบคลุมจำนวนประชากรร้อยละ๘๐ ได้ภายในระยะเวลา ๓ ปี นับแต่วันที่ได้รับใบอนุญาตให้ผู้รับใบอนุญาตชำระค่าธรรมเนียมงวดที่สาม ภายใน ๑๕ วันเมื่อครบกำหนดระยะเวลาสี่ปีนับแต่วันที่ได้รับใบอนุญาตกรณีที่ผู้รับใบอนุญาตสามารถสร้างโครงข่ายเพื่อให้บริการครอบคลุมจำนวนประชากรร้อยละ๘๐ ได้ภายในระยะเวลา ๒ ปี นับแต่วันที่ได้รับใบอนุญาตคณะกรรมการอนุญาตให้ผู้รับใบอนุญาตชำระค่าธรรมเนียมงวดที่สองและงวดที่สาม ภายใน ๑๕วัน เมื่อครบกำหนดระยะเวลาสามปี และห้าปี นับแต่วันที่ได้รับใบอนุญาต ตามลำดับกรณีที่ผู้รับใบอนุญาตไม่ชำระค่าธรรมเนียมงวดที่สองหรืองวดที่สามให้ครบถ้วนภายในระยะเวลาที่กำหนดผู้รับใบอนุญาตต้องชำระค่าธรรมเนียมส่วนเพิ่ม เป็นจำนวนเงินเท่ากับผลคูณของจำนวนเงินค่าธรรมเนียมที่ค้างชำระกับอัตราดอกเบี้ยร้อยละ ๑๕ คูณกับสัดส่วนของจำนวนวันที่ค้างชำระต่อจำนวนวันใน ๑ ปี(๓๖๐ วัน)๘.๒ในการชำระเงินค่าธรรมเนียมใบอนุญาตให้ใช้คลื่นความถี่ IMT ย่าน2.1 GHz งวดที่หนึ่ง ให้สำนักงาน กทช.ดำเนินการนำหลักประกันการประมูลของผู้ชนะการประมูลแต่ละชุดคลื่นความถี่มาชำระเป็นค่าธรรมเนียมก่อนและให้ผู้ชนะการประมูลแต่ละชุดคลื่นความถี่ชำระค่าธรรมเนียมส่วนที่เหลือจนครบถ้วนภายในระยะเวลาที่กำหนดข้อ ๙ เงื่อนไขการดำเนินการก่อนรับใบอนุญาตผู้ชนะการประมูลจะต้องดำเนินการดังต่อไปนี้ ภายใน๔๕ วันนับแต่วันที่ได้รับหนังสือแจ้งเป็นผู้ชนะการประมูล๙.๑ ชำระค่าธรรมเนียมใบอนุญาตให้ใช้คลื่นความถี่ IMTย่าน 2.1 GHz งวดที่หนึ่งพร้อมจัดส่งหนังสือค้ำประกันจากสถาบันการเงินประเภทธุรกิจธนาคารพาณิชย์ตามพระราชบัญญัติธุรกิจสถาบันการเงินพ.ศ. ๒๕๕๑ เพื่อค้ำประกันการชำระค่าธรรมเนียมในงวดที่สองและงวดที่สามตามที่กำหนดในข้อ ๘๙.๒ ผู้ที่มิได้เป็นบริษัทมหาชนจำกัดจะต้องแปรสภาพเป็นบริษัทมหาชนจำกัดตามกฎหมายว่าด้วยบริษัทมหาชนจำกัด๙.๓จัดส่งข้อมูลเกี่ยวกับการประกอบกิจการโทรศัพท์เคลื่อนที่ IMT ดังนี้๙.๓.๑ ข้อมูลแผนการให้บริการและการลงทุนในอนาคตซึ่งครอบคลุมระยะเวลาช่วง๑๐ ปีแรกของการให้บริการที่สอดคล้องตามข้อกำหนดการลงทุนโครงข่ายที่คณะกรรมการกำหนด ดังนี้(๑) แผนการให้บริการที่สามารถสะท้อนถึงลักษณะและประเภทของการให้บริการขอบเขตของการให้บริการ คุณภาพของการให้บริการ นโยบายการตลาดหรือการแข่งขันตลอดถึงแนวทางการพัฒนาการให้บริการแนวทางการคุ้มครองผู้ใช้บริการหรือการรับเรื่องร้องเรียนจากผู้ใช้บริการเพื่อให้มั่นใจในคุณภาพบริการที่สมเหตุสมผลตลอดอายุการใช้บริการ ทั้งนี้แผนการให้บริการจะต้องสอดรับกับแผนการลงทุนตาม (๒)(๒) แผนการลงทุน และแผนการจัดหาเงินทุนพร้อมข้อมูลที่เกี่ยวข้องอื่นซึ่งสามารถสะท้อนถึงความเหมาะสมของแผนโดยอย่างน้อยต้องมีข้อมูลที่แสดงถึงแหล่งที่มาของการจัดหาเงินทุนความรู้ความเชี่ยวชาญของผู้บริหารสมมุติฐานในการจัดทำแผนปัจจัยเสี่ยงที่อาจมีผลกระทบต่อแผน และแนวทางการพัฒนากิจการของผู้ขอรับใบอนุญาต๙.๓.๒ ข้อกำหนดทางเทคนิค (TechnicalSpecification) สถาปัตยกรรมโครงข่ายโทรคมนาคม (NetworkArchitecture) รูปลักษณะโครงข่ายโทรคมนาคม (NetworkConfiguration) และส่วนประกอบโครงข่ายโทรคมนาคม (NetworkElement) ซึ่งมีรายละเอียดคลื่นความถี่ จุดที่ตั้ง เส้นทางการเชื่อมต่อและการเข้าใช้โครงข่ายโทรคมนาคม๙.๓.๓ ข้อมูลแสดงการใช้งานและสถานะโครงข่ายโทรคมนาคมจำนวนช่องสัญญาณทั้งระบบ ความจุสูงสุดของระบบความจุคงเหลือของระบบ จำนวนผู้ใช้งานรายชื่อผู้ใช้งาน๙.๓.๔ สัญญาการให้เช่าโครงข่ายโทรคมนาคม (ถ้ามี)๙.๓.๕ เทคโนโลยีมาตรฐานที่ใช้งาน การออกแบบระบบและลักษณะทางเทคนิคสถานีวิทยุคมนาคม เช่น พิกัดที่ตั้งสถานีภาคพื้นดิน (EarthStation) กำลังส่งเครื่องวิทยุคมนาคม อัตราขยายของสายอากาศขนาดจานสายอากาศ เป็นต้น๙.๓.๖ ข้อมูลอื่น ๆ ตามที่คณะกรรมการอาจกำหนดเพิ่มเติมต่อไป๙.๔ขออนุมัติแผนการส่งคืนคลื่นความถี่ต่อคณะกรรมการ หากผู้ชนะการประมูล รวมถึงผู้ที่มีความเกี่ยวโยงในโครงสร้างการถือหุ้นของผู้ชนะการประมูลใช้ประโยชน์หรือได้รับอนุญาตให้ใช้หรือใช้คลื่นความถี่อื่นเพื่อใช้หรือสามารถนำมาใช้ประกอบกิจการโทรศัพท์เคลื่อนที่ที่แข่งขันในตลาดเดียวกันกับกิจการโทรศัพท์เคลื่อนที่IMT ที่ได้รับการจัดสรรใหม่ในกรณีดังกล่าวตามวรรคหนึ่ง ผู้ชนะการประมูลที่เป็นผู้ได้รับอนุญาตสัมปทานหรือสัญญา ตามนัยแห่งมาตรา ๘๐ วรรคสองแห่งพระราชบัญญัติการประกอบกิจการโทรคมนาคมพ.ศ. ๒๕๔๔หรือเป็นผู้มีอำนาจควบคุมหรือครอบงำกิจการของบุคคลดังกล่าวให้ผู้ชนะการประมูลขออนุมัติแผนการส่งคืนคลื่นความถี่ต่อคณะกรรมการและดำเนินการจัดส่งคืนคลื่นความถี่ที่ได้รับสิทธิในการใช้ตามระยะเวลาที่กำหนดในแผนการส่งคืนคลื่นความถี่ที่ได้รับอนุมัติให้แก่บริษัททีโอที จำกัด (มหาชน) หรือบริษัท กสท โทรคมนาคม จำกัด (มหาชน) แล้วแต่กรณี ก่อนที่จะนำคลื่นความถี่ที่ได้รับจัดสรรใหม่ออกให้บริการแก่ประชาชนในการดำเนินการตามแผนการส่งคืนคลื่นความถี่คณะกรรมการอาจกำหนดมาตรการเพิ่มเติมในเรื่องการสร้างโครงข่ายโทรคมนาคมเพื่อการให้บริการ(Roll-out Obligation) การใช้และเชื่อมต่อโครงข่ายโทรคมนาคมการขายต่อบริการ การใช้โครงสร้างพื้นฐานร่วมกัน (InfrastructureSharing) การให้บริการโทรศัพท์เคลื่อนที่บนโครงข่ายเสมือน (MVNO)การให้บริการข้ามโครงข่ายโทรคมนาคมภายในประเทศ (National Roaming)มาตรการกำกับผู้มีอำนาจเหนือตลาด หรือเรื่องอื่น ๆ ตามที่คณะกรรมการเห็นสมควรเพื่อการแข่งขันอย่างเป็นธรรมในกรณีที่คณะกรรมการเห็นสมควรเมื่อรัฐบาลโดยกระทรวงการคลังหรือกระทรวงเทคโนโลยีสารสนเทศและการสื่อสารร้องขอให้พิจารณาผ่อนผันหรือยกเว้นการดำเนินการตามวรรคหนึ่งเพื่อสนองนโยบายสาธารณะก็อาจจะยกเว้นหรือผ่อนผันเงื่อนไขดังกล่าวได้ตามความเหมาะสมแผนการส่งคืนคลื่นความถี่เป็นส่วนหนึ่งของเงื่อนไขการอนุญาตประกอบกิจการ๙.๕ยื่นแบบคำขอรับใบอนุญาตประกอบกิจการโทรคมนาคมแบบที่สามและเอกสารหลักฐานหรือข้อมูลที่จำเป็นต้องใช้ในการอนุญาตตามประกาศคณะกรรมการกิจการโทรคมนาคมแห่งชาติเรื่อง หลักเกณฑ์และวิธีการอนุญาตประกอบกิจการโทรคมนาคมแบบที่สาม ทั้งนี้ ให้ถือว่าเอกสารที่ต้องยื่นขอรับใบอนุญาตตามประกาศฉบับนี้เป็นเอกสารประกอบคำขอรับใบอนุญาตประกอบกิจการโทรคมนาคมแบบที่สามเท่าที่ไม่ขัดหรือแย้งกระบวนการพิจารณาความถูกต้องและครบถ้วนของเอกสารข้อมูลตามข้อ๙.๓ และ ๙.๕ ให้นำความตามประกาศคณะกรรมการกิจการโทรคมนาคมแห่งชาติ เรื่อง หลักเกณฑ์และวิธีการอนุญาตประกอบกิจการโทรคมนาคมแบบที่สามมาใช้โดยอนุโลมกรณีที่ผู้ชนะการประมูลไม่ดำเนินการตามเงื่อนไขก่อนรับใบอนุญาตให้ถูกต้องและครบถ้วนภายในระยะเวลาที่กำหนดให้ถือว่าผู้ชนะการประมูลนั้นสละสิทธิ์ที่จะได้รับใบอนุญาตให้ใช้คลื่นความถี่ตามประกาศฉบับนี้และคณะกรรมการสงวนสิทธิ์ในการริบหลักประกันการประมูลตามที่กำหนดไว้ในข้อ ๖ข้อ ๑๐ การให้ใบอนุญาตคณะกรรมการจะออกใบอนุญาตให้ใช้คลื่นความถี่ IMTย่าน 2.1 GHz และใบอนุญาตประกอบกิจการโทรคมนาคมแบบที่สามให้แก่ผู้ชนะการประมูล ภายหลังจากผู้ชนะการประมูลได้ปฏิบัติตามเงื่อนไขการดำเนินการก่อนรับใบอนุญาตอย่างครบถ้วนและถูกต้องข้อ ๑๑ ระยะเวลาการอนุญาต๑๑.๑ ใบอนุญาตให้ใช้คลื่นความถี่ IMTย่าน 2.1 GHz และใบอนุญาตประกอบกิจการโทรคมนาคมแบบที่สามให้มีระยะเวลาการอนุญาต ๑๕ ปีนับจากวันที่ได้รับใบอนุญาต๑๑.๒ กรณีผู้ได้รับอนุญาตให้ใช้คลื่นความถี่ IMTย่าน 2.1 GHz เป็นผู้รับใบอนุญาตประกอบกิจการโทรคมนาคมแบบที่สามอยู่แล้วให้มีระยะเวลาการอนุญาตเฉพาะกิจการโทรศัพท์เคลื่อนที่ IMT เป็นเวลา๑๕ ปีข้อ ๑๒ ขอบเขตการอนุญาตผู้รับใบอนุญาตสามารถให้บริการโทรคมนาคมในลักษณะของการให้บริการโครงข่ายโทรคมนาคมเพื่อให้เช่าใช้และเพื่อให้บริการโทรคมนาคม (Network Providerand Service Provider)และการให้บริการสิ่งอำนวยความสะดวกด้านโทรคมนาคม (TelecommunicationsFacility) สำหรับบุคคลทั่วไปจำนวนมากและมีขอบเขตในการประกอบกิจการโทรคมนาคมทั่วราชอาณาจักรไทยทั้งนี้ กิจการโทรศัพท์เคลื่อนที่ IMTที่ได้รับอนุญาต ให้รวมถึงลักษณะและประเภทของบริการดังนี้(๑) บริการโครงข่ายโทรศัพท์เคลื่อนที่(๒) บริการสิ่งอำนวยความสะดวกด้านโทรคมนาคม (TelecommunicationsFacility)(๓) บริการโทรคมนาคม ดังนี้(๓.๑) บริการโทรศัพท์เคลื่อนที่(๓.๒) บริการพหุสื่อความเร็วสูง (PublicBroadband Multimedia Service)(๓.๓) บริการมูลค่าเพิ่ม (Value-addedService) ของบริการโทรคมนาคมที่ได้รับอนุญาต(๓.๔) บริการขายส่งบริการโทรคมนาคมภายใต้ขอบเขตที่ได้รับอนุญาตในกรณีที่ผู้รับใบอนุญาตหรือผู้ใช้โครงข่ายโทรคมนาคมของผู้รับใบอนุญาตประสงค์จะประกอบกิจการกระจายเสียงหรือกิจการโทรทัศน์ จะต้องปฏิบัติตามกฎหมายว่าด้วยการประกอบกิจการกระจายเสียงและกิจการโทรทัศน์ และกฎหมายอื่น ๆ ที่เกี่ยวข้องข้อ ๑๓ ข้อกำหนดและเงื่อนไขในการอนุญาต๑๓.๑ ผู้รับใบอนุญาตจะต้องปฏิบัติตามข้อกำหนดและเงื่อนไขการใช้งานความถี่วิทยุและการประกอบกิจการโทรคมนาคมภายใต้พระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓พระราชบัญญัติการประกอบกิจการโทรคมนาคม พ.ศ. ๒๕๔๔ และที่แก้ไขเพิ่มเติมประกาศคณะกรรมการกิจการโทรคมนาคมแห่งชาติ เรื่องแผนความถี่วิทยุกิจการโทรศัพท์เคลื่อนที่ International Mobile Telecommunications (IMT)ย่านความถี่วิทยุ 1920 - 1980/2110 - 2170 เมกะเฮิรตซ์ (MHz) และย่านความถี่วิทยุ2010 - 2025 เมกะเฮิรตซ์ (MHz) เงื่อนไขในการอนุญาตสำหรับใบอนุญาตประกอบกิจการโทรคมนาคมแบบที่สามตลอดจนเงื่อนไขในการถือครองคลื่นความถี่ ระเบียบ ข้อบังคับ ประกาศ คำสั่ง ข้อกำหนดหรือหลักเกณฑ์ใด ๆ ที่คณะกรรมการกำหนด และที่จะประกาศหรือแก้ไขเพิ่มเติมในอนาคตอย่างเคร่งครัด๑๓.๒ หน้าที่ในการชำระค่าธรรมเนียมผู้รับใบอนุญาตมีหน้าที่ในการชำระค่าธรรมเนียมใบอนุญาตประกอบกิจการโทรคมนาคมแบบที่สามค่าตอบแทนการใช้คลื่นความถี่ค่าธรรมเนียมเลขหมายโทรคมนาคมการจัดสรรรายได้ที่ได้รับจากการให้บริการโทรคมนาคมให้แก่กองทุนพัฒนากิจการโทรคมนาคมเพื่อประโยชน์สาธารณะและค่าธรรมเนียมอื่นใดที่เกี่ยวข้อง ตามหลักเกณฑ์และวิธีการที่คณะกรรมการกำหนด๑๓.๓การสร้างโครงข่ายโทรคมนาคมเพื่อการประกอบกิจการโทรศัพท์เคลื่อนที่ IMT๑๓.๓.๑ผู้รับใบอนุญาตจะต้องสร้างโครงข่ายโทรคมนาคมเพื่อให้บริการภายใต้ขอบเขตการอนุญาตตามกำหนดเวลาดังนี้(๑) เปิดให้บริการภายใน ๑ปีนับจากวันที่ได้รับใบอนุญาต(๒)ให้บริการครอบคลุมครบทุกจังหวัดและครอบคลุมจำนวนประชากรไม่น้อยกว่าร้อยละ ๕๐ของจำนวนประชากรทั้งหมดภายใน ๒ ปีนับจากวันที่ได้รับใบอนุญาต(๓)ให้บริการครอบคลุมจำนวนประชากรไม่น้อยกว่าร้อยละ ๘๐ ของจำนวนประชากรทั้งหมด ภายใน๔ ปีนับจากวันที่ได้รับใบอนุญาต๑๓.๓.๒โครงข่ายโทรคมนาคมของผู้รับใบอนุญาตจะต้องรองรับอัตราความเร็วในการส่งข้อมูลผ่านอากาศจากสถานีฐานไปยังอุปกรณ์ของผู้ใช้บริการ(การส่งข้อมูลด้าน downlink) ได้ไม่น้อยกว่า ๗๐๐กิโลบิตต่อวินาที (kbps) สำหรับผู้ใช้บริการแต่ละราย๑๓.๓.๓เพื่อประโยชน์ในการพิจารณาตรวจสอบการปฏิบัติและการลงทุนตามเงื่อนไขในการสร้างโครงข่ายโทรคมนาคมเพื่อการประกอบกิจการโทรศัพท์เคลื่อนที่IMT อย่างชัดเจนผู้รับใบอนุญาตต้องจัดทำรายงานแสดงสถานะการดำเนินการติดตั้งโครงข่ายโทรคมนาคมตามระยะเวลาที่คณะกรรมการกำหนดและจะต้องส่งมอบหลักฐานสนับสนุนแสดงอัตราการส่งข้อมูลโดยเฉลี่ยตามที่คณะกรรมการร้องขอทั้งนี้ คณะกรรมการจะกำหนดหลักเกณฑ์เงื่อนไขและวิธีการวัดความครอบคลุมประชากรที่อยู่ในพื้นที่ให้บริการและการวัดอัตราความเร็วในการส่งข้อมูลผ่านอากาศจากสถานีฐานไปยังอุปกรณ์ของผู้ใช้บริการ(การส่งข้อมูลด้าน downlink) ภายหลัง๑๓.๓.๔กรณีผู้รับใบอนุญาตไม่สามารถปฏิบัติตามเงื่อนไขในการสร้างโครงข่ายโทรคมนาคมเพื่อการประกอบกิจการโทรศัพท์เคลื่อนที่IMT ตามข้อ ๑๓.๓.๑ หรือการเปิดให้บริการหรือเปิดให้บริการล่าช้าโดยไม่มีเหตุอันจะอ้างได้ตามกฎหมายอันถือเป็นการเอาเปรียบผู้บริโภคในการที่จะได้รับบริการจากคลื่นความถี่อันเป็นทรัพยากรสื่อสารของชาติเพื่อประโยชน์สาธารณะย่อมมีผลเป็นการปฏิเสธสิทธิที่ผู้บริโภคหรือผู้รับใบอนุญาตรายอื่นพึงมีพึงได้จากการให้บริการผู้รับใบอนุญาตจะต้องชำระค่าปรับรายวันในอัตราร้อยละ ๐.๐๕ของค่าธรรมเนียมใบอนุญาตให้ใช้คลื่นความถี่ที่ตนได้รับอนุญาตตลอดระยะเวลาที่ไม่สามารถปฏิบัติตามเงื่อนไขภายในระยะเวลาที่คณะกรรมการกำหนด๑๓.๔ การใช้โครงสร้างพื้นฐานร่วมกัน๑๓.๔.๑ผู้รับใบอนุญาตจะต้องเจรจาขอร่วมใช้โครงสร้างพื้นฐานของระบบ เช่น พื้นที่ตั้งสถานีเสา และอื่น ๆตามที่คณะกรรมการประกาศกำหนดเพิ่มเติมจากผู้ประกอบกิจการโทรคมนาคมหรือผู้ให้บริการสิ่งอำนวยความสะดวกทางโทรคมนาคมที่มีอยู่ในพื้นที่ที่จะให้บริการก่อน๑๓.๔.๒ ในกรณีที่ผู้รับใบอนุญาตจำเป็นต้องจัดหาหรือจัดสร้างโครงสร้างพื้นฐานเป็นของตนเองผู้รับใบอนุญาตจะต้องเปิดให้ผู้รับใบอนุญาตรายอื่นร่วมใช้ด้วยโดยไม่เลือกปฏิบัติ ทั้งนี้ การดำเนินการให้เป็นไปตามหลักเกณฑ์ วิธีการ และเงื่อนไขที่คณะกรรมการประกาศกำหนดต่อไป๑๓.๔.๓ผู้รับใบอนุญาตจะต้องเช่าใช้โครงข่ายโทรคมนาคมหลัก (core network)ในส่วนของระบบสื่อสัญญาณ (transmission) เชื่อมต่อชุมสายหลักระหว่างจังหวัดจากผู้ให้บริการโครงข่ายโทรคมนาคมที่มีอยู่ก่อนเว้นแต่ในกรณีที่ไม่สามารถปฏิบัติตามเงื่อนไขดังกล่าวได้ให้ขออนุญาตคณะกรรมการเพื่อให้ความเห็นชอบการสร้างโครงข่ายโทรคมนาคมหลักในส่วนของระบบสื่อสัญญาณเป็นรายกรณี๑๓.๔.๔การใช้โครงสร้างพื้นฐานร่วมกันของระบบส่วนอื่นในลักษณะของ activesharing ให้เป็นไปตามหลักเกณฑ์ วิธีการและเงื่อนไขที่คณะกรรมการประกาศกำหนดต่อไป๑๓.๔.๕คณะกรรมการสงวนสิทธิ์ในการกำหนดให้มีการใช้โครงสร้างพื้นฐานร่วมกันในบางพื้นที่ตามที่เห็นสมควรเพื่อประโยชน์สาธารณะ การให้บริการอย่างทั่วถึงและการส่งเสริมการแข่งขัน ทั้งนี้ การดำเนินการให้เป็นไปตามหลักเกณฑ์วิธีการ และเงื่อนไขที่คณะกรรมการกำหนดต่อไป๑๓.๔.๖คณะกรรมการสงวนสิทธิ์ในการกำหนดมาตรการป้องกันไม่ให้เกิดการกระทำอันเป็นการผูกขาดหรือก่อให้เกิดความไม่เป็นธรรมในการแข่งขันในส่วนที่เกี่ยวกับการใช้โครงสร้างพื้นฐานร่วมกันและการกำหนดเงื่อนไขให้เข้าสู่กระบวนการระงับข้อพิพาทหากคู่เจรจาที่จะใช้โครงสร้างพื้นฐานร่วมกันไม่สามารถตกลงหาข้อยุติได้ภายในระยะเวลาที่กำหนด๑๓.๕ การให้บริการโทรศัพท์เคลื่อนที่บนโครงข่ายเสมือน(Mobile Virtual NetworkOperator - MVNO)๑๓.๕.๑ผู้รับใบอนุญาตจะต้องประกันการให้บริการโครงข่ายโทรคมนาคมโดยมีขนาดความจุ (capacity)อย่างน้อยร้อยละ ๔๐ของโครงข่ายโทรคมนาคมทั้งหมดให้แก่ผู้ให้บริการโทรศัพท์เคลื่อนที่บนโครงข่ายเสมือนที่ไม่มีความเกี่ยวข้องกับผู้รับใบอนุญาตรายหนึ่งรายใดผู้ให้บริการโทรศัพท์เคลื่อนที่บนโครงข่ายเสมือนแต่ละรายสามารถซื้อบริการโทรคมนาคมจากผู้รับใบอนุญาตได้เพียงรายเดียวเท่านั้นและในการเจรจาระหว่างผู้รับใบอนุญาตกับผู้ประสงค์จะเป็นผู้ให้บริการโทรศัพท์เคลื่อนที่บนโครงข่ายเสมือนจะต้องแล้วเสร็จภายใน ๔๕ วันนับจากวันที่ได้รับหนังสือแจ้งความประสงค์และผู้ให้บริการโทรศัพท์เคลื่อนที่บนโครงข่ายเสมือนจะต้องเปิดให้บริการภายในกำหนดเวลาตามเงื่อนไขในการอนุญาตประกอบกิจการโทรคมนาคมของตน๑๓.๕.๒ผู้รับใบอนุญาตจะต้องเจรจาตกลงกับผู้ประสงค์จะเป็นผู้ให้บริการโทรศัพท์เคลื่อนที่บนโครงข่ายเสมือนในลักษณะของการขายส่งบริการอย่างสมเหตุสมผลและไม่เลือกปฏิบัติและจะต้องปฏิบัติตามหลักเกณฑ์และการกำกับดูแลที่กำหนดในประกาศคณะกรรมการกิจการโทรคมนาคมแห่งชาติเรื่อง การประกอบกิจการโทรคมนาคมประเภทการขายส่งบริการและบริการขายต่อบริการและหลักเกณฑ์ที่คณะกรรมการจะประกาศกำหนดต่อไป๑๓.๖การให้บริการข้ามโครงข่ายโทรคมนาคมภายในประเทศ (national roaming)๑๓.๖.๑การให้บริการข้ามโครงข่ายโทรคมนาคมภายในประเทศระหว่างผู้รับใบอนุญาตให้เป็นไปตามการเจรจาตกลงระหว่างกัน๑๓.๖.๒ ผู้รับใบอนุญาตสามารถให้บริการในลักษณะที่ใช้บริการข้ามโครงข่ายโทรคมนาคมของผู้ให้บริการโทรศัพท์เคลื่อนที่รายเดิมโดยให้เป็นไปตามที่คณะกรรมการประกาศกำหนด๑๓.๖.๓ห้ามมิให้ผู้รับใบอนุญาตให้บริการข้ามโครงข่ายโทรคมนาคมแก่ผู้ให้บริการโทรศัพท์เคลื่อนที่รายเดิมทั้งนี้ ไม่รวมถึงผู้ให้บริการโทรศัพท์เคลื่อนที่รายเดิมที่ได้รับอนุญาตให้ใช้คลื่นความถี่ระบบ1900 MHzในกรณีที่ผู้ให้บริการโทรศัพท์เคลื่อนที่รายเดิมประสงค์จะให้บริการใดบริการหนึ่งของผู้รับใบอนุญาตจะต้องดำเนินการในรูปแบบของการเป็นผู้ให้บริการโทรศัพท์เคลื่อนที่บนโครงข่ายเสมือนโดยไม่อยู่ภายใต้บังคับของข้อ ๑๓.๕.๑ วรรคแรก ทั้งนี้ คณะกรรมการจะพิจารณาอนุญาตตามความเหมาะสมโดยคำนึงถึงการแข่งขันโดยเสรีอย่างเป็นธรรม๑๓.๗ การแบ่งแยกบัญชีการประกอบกิจการผู้รับใบอนุญาตจะต้องจัดทำบัญชีเพื่อแสดงผลการดำเนินงานและฐานะทางการเงินที่เป็นอยู่ตามความเป็นจริงโดยถือปฏิบัติตามมาตรฐานการบัญชีทั่วไปรวมถึงการจัดทำบัญชีแยกประเภทบริการตามที่ได้รับอนุญาตการให้บริการออกจากบริการและธุรกิจอื่นของผู้รับใบอนุญาตรวมทั้งแยกออกจากการประกอบกิจการโทรคมนาคมอื่น ๆตามหลักเกณฑ์และวิธีการจัดทำบัญชีแยกประเภทบริการที่คณะกรรมการจะประกาศกำหนดต่อไปโดยให้นำประกาศคณะกรรมการกิจการโทรคมนาคมแห่งชาติ เรื่องหลักเกณฑ์การรายงานข้อมูลบัญชีโทรคมนาคม พ.ศ. ๒๕๕๓ มาใช้บังคับไปพลางก่อนทั้งนี้คณะกรรมการอาจกำหนดให้ผู้รับใบอนุญาตจัดให้มีการตรวจสอบบัญชีดังกล่าวข้างต้นเป็นการเฉพาะนอกเหนือจากการตรวจสอบตามมาตรฐานบัญชีทั่วไปโดยผู้ตรวจสอบบัญชีที่ได้รับอนุญาตโดยผู้รับใบอนุญาตจะต้องเป็นผู้รับภาระค่าใช้จ่ายเพื่อตรวจสอบการปฏิบัติตามเงื่อนไขนี้ของผู้รับใบอนุญาต๑๓.๘ การจดทะเบียนในตลาดหลักทรัพย์ภายหลังจากได้รับใบอนุญาต ผู้รับใบอนุญาตรายใดที่มิใช่บริษัทจดทะเบียนในตลาดหลักทรัพย์จะต้องจดทะเบียนในตลาดหลักทรัพย์ตามพระราชบัญญัติหลักทรัพย์และตลาดหลักทรัพย์ พ.ศ.๒๕๓๕ ภายในระยะเวลา ๓ ปีนับจากวันที่ได้รับใบอนุญาตเพื่อให้มีการกำกับดูแลที่เหมาะสมยิ่งขึ้นสำหรับผู้รับใบอนุญาตที่มีการใช้ทรัพยากรสื่อสารของชาติในการให้บริการ ทั้งนี้ในกรณีที่มีเหตุจำเป็นผู้รับใบอนุญาตสามารถยื่นคำขอขยายระยะเวลาดังกล่าวต่อคณะกรรมการได้ครั้งละ ๑ปีแต่ไม่เกิน ๒ ครั้ง๑๓.๙ เงื่อนไขสำหรับผู้รับใบอนุญาตหรือผู้ที่มีความเกี่ยวโยงในโครงสร้างการถือหุ้นกับผู้รับใบอนุญาต ที่เป็นผู้รับอนุญาตสัมปทาน หรือสัญญา ตามความในมาตรา ๘๐ แห่งพระราชบัญญัติการประกอบกิจการโทรคมนาคมพ.ศ. ๒๕๔๔๑๓.๙.๑ ผู้รับใบอนุญาตหรือผู้ที่มีความเกี่ยวโยงในโครงสร้างการถือหุ้นกับผู้รับใบอนุญาตที่เป็นผู้รับอนุญาต สัมปทาน หรือสัญญา ตามความในมาตรา ๘๐ แห่งพระราชบัญญัติการประกอบกิจการโทรคมนาคมพ.ศ. ๒๕๔๔จะต้องยุติการประกอบธุรกิจการให้บริการโทรศัพท์เคลื่อนที่ที่อยู่ภายใต้การอนุญาตสัมปทาน หรือสัญญาจากหน่วยงานของรัฐเมื่อสิ้นสุดระยะเวลาของการอนุญาต สัมปทานหรือสัญญาดังกล่าว๑๓.๙.๒ ผู้รับใบอนุญาตหรือผู้ที่มีความเกี่ยวโยงในโครงสร้างการถือหุ้นกับผู้รับใบอนุญาตที่เป็นผู้รับอนุญาต สัมปทาน หรือสัญญา ตามความในมาตรา ๘๐ แห่งพระราชบัญญัติการประกอบกิจการโทรคมนาคมพ.ศ. ๒๕๔๔ มีหน้าที่และความรับผิดชอบต่อการดำเนินการใด ๆอันเกิดจากการใช้ทรัพย์สินที่เกี่ยวเนื่องกับการอนุญาต สัมปทาน หรือสัญญาจากหน่วยงานของรัฐที่อาจก่อให้เกิดผลผูกพันตามการอนุญาต สัมปทาน หรือสัญญานั้นรวมถึงความเสียหายหรือภาระอื่นใดที่เกิดจากผลของการอนุญาต สัมปทานหรือสัญญาดังกล่าวด้วย๑๓.๑๐ การส่งเสริมผู้ประกอบการในประเทศผู้รับใบอนุญาตมีหน้าที่และความรับผิดชอบและสนับสนุนการดำเนินงานตามมาตรการส่งเสริมอุตสาหกรรมโทรคมนาคมและอุตสาหกรรมต่อเนื่องในกิจการโทรคมนาคมที่คณะกรรมการจะประกาศกำหนดต่อไป๑๓.๑๑ มาตรการเพื่อสังคมและคุ้มครองผู้บริโภค๑๓.๑๑.๑ผู้รับใบอนุญาตต้องจัดทำแผนความรับผิดชอบต่อสังคม (Corporate SocialResponsibility : CSR) ขององค์กรโดยให้ครอบคลุมถึงเรื่องการจัดการขยะอิเล็กทรอนิกส์ สุขภาพของผู้ใช้บริการและการจัดทำแผนความเสี่ยงด้านเทคโนโลยีที่มีการเปลี่ยนแปลงอย่างรวดเร็ว๑๓.๑๑.๒ผู้รับใบอนุญาตต้องจัดทำแผนคุ้มครองผู้บริโภคโดยให้ครอบคลุมถึงเรื่องมาตรการการรับเรื่องร้องเรียนโดยไม่มีค่าบริการมาตรการจัดการกับบริการที่ไม่เหมาะสมและกระบวนการทำความเข้าใจกับประชาชนในการตั้งสถานีวิทยุคมนาคม๑๓.๑๑.๓ผู้รับใบอนุญาตต้องสนับสนุนภารกิจของคณะกรรมการในการให้บริการโทรคมนาคมเพื่อสังคมตามที่คณะกรรมการจะกำหนดต่อไป โดยเฉพาะในเรื่องการจัดให้มีบริการโทรคมนาคมสาธารณะและบริการอำนวยความสะดวกในการใช้บริการโทรคมนาคมสาธารณะอย่างทั่วถึงแก่ผู้มีรายได้น้อย คนพิการ เด็ก คนชราผู้ที่อยู่ห่างไกลในชนบทและผู้ด้อยโอกาสในสังคม๑๓.๑๑.๔ผู้รับใบอนุญาตพึงระมัดระวังมิให้ผู้ใดใช้โครงข่ายโทรคมนาคมของผู้รับใบอนุญาตในการประกอบธุรกิจโดยมิชอบหรือเผยแพร่ซึ่งข้อมูลอันอาจทำลายความสงบเรียบร้อยหรือศีลธรรมอันดีของประชาชนและพึงสนับสนุนหน่วยงานของรัฐและเอกชนที่ส่งเสริมการสร้างวินัยในการประกอบธุรกิจบนโครงข่ายโทรคมนาคมของผู้รับใบอนุญาตเพื่อการสร้างความเข้าใจอันดีและสร้างสรรค์ผู้รับใบอนุญาตจะต้องจัดส่งแผนความรับผิดชอบต่อสังคมตามข้อ๑๓.๑๑.๑ และแผนคุ้มครองผู้บริโภคตามข้อ ๑๓.๑๑.๒ ต่อคณะกรรมการก่อนเริ่มให้บริการ๑๓.๑๒การปฏิบัติตามเงื่อนไขในการอนุญาตของผู้รับใบอนุญาตและผู้ที่มีความเกี่ยวโยงในโครงสร้างการถือหุ้นกับผู้รับใบอนุญาตที่ประกอบกิจการโทรคมนาคมผู้รับใบอนุญาตจะต้องปฏิบัติตามเงื่อนไขในการอนุญาตอย่างเคร่งครัดโดยเฉพาะในเรื่องการใช้และเชื่อมต่อโครงข่ายโทรคมนาคมบริการคงสิทธิเลขหมายโทรศัพท์เคลื่อนที่ การคุ้มครองผู้บริโภคตลอดจนการคุ้มครองสิทธิของผู้ใช้บริการเกี่ยวกับข้อมูลส่วนบุคคลสิทธิในความเป็นส่วนตัว และเสรีภาพในการสื่อสารถึงกันและมีหน้าที่ดำเนินการให้ผู้ที่มีความเกี่ยวโยงในโครงสร้างการถือหุ้นกับผู้รับใบอนุญาตที่ประกอบกิจการโทรคมนาคมถือปฏิบัติตามเงื่อนไขการอนุญาตโดยเคร่งครัดด้วยข้อ ๑๔ มาตรการรักษาความเป็นธรรม และผลประโยชน์ของรัฐ๑๔.๑ ห้ามผู้แทนผู้มีสิทธิถือครองและเข้าถึงข้อมูลและผู้ที่เกี่ยวข้องของผู้ขอรับใบอนุญาตแต่ละราย ติดต่อสื่อสารกับบุคคลอื่นรวมถึงต้องไม่เปิดเผยข้อมูลอันเป็นความลับหรือแลกเปลี่ยนข้อมูลใด ๆอันเกี่ยวกับการอนุญาตให้ใช้คลื่นความถี่ ตั้งแต่เวลาที่เริ่มกระบวนการอนุญาตให้ใช้คลื่นความถี่โดยนับจากวันที่คณะกรรมการประกาศเปิดรับคำขอรับใบอนุญาตจนถึงเวลาที่สิ้นสุดกระบวนการ๑๔.๒ ผู้ขอรับใบอนุญาตและผู้ที่เกี่ยวข้องจะต้องไม่เข้าทำสัญญาหรือความตกลงอย่างหนึ่งอย่างใดกับผู้ขอรับใบอนุญาตและผู้ที่เกี่ยวข้องรายอื่น อันเกี่ยวกับกระบวนการอนุญาตให้ใช้คลื่นความถี่และจะไม่กระทำการใด ๆอันเป็นการขัดต่อพระราชบัญญัติความผิดเกี่ยวกับการเสนอราคาต่อหน่วยงานของรัฐ พ.ศ.๒๕๔๒ข้อ ๑๕ ให้คณะกรรมการเป็นผู้รักษาการตามประกาศนี้ในกรณีที่มีปัญหาเกี่ยวกับการปฏิบัติตามประกาศนี้ ให้คณะกรรมการเป็นผู้วินิจฉัยชี้ขาดคำวินิจฉัยของคณะกรรมการให้ถือเป็นที่สุดข้อ ๑๖[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศณ วันที่ ๒๓ กรกฎาคม พ.ศ. ๒๕๕๓ศาสตราจารย์ประสิทธิ์ประพิณมงคลการประธานกรรมการกิจการโทรคมนาคมแห่งชาติ[เอกสารแนบท้าย]๑. ภาคผนวกก แบบคำขอรับใบอนุญาตให้ใช้คลื่นความถี่ เพื่อการประกอบกิจการโทรศัพท์เคลื่อนที่ IMTย่าน 2.1 GHz๒. หนังสือค้ำประกัน๓. ภาคผนวกข วิธีการ และกฎการประมูล (ดูข้อมูลจากภาพกฎหมาย)ปริยานุช/ผู้จัดทำ๓สิงหาคม ๒๕๕๓ณัฐวดี/ตรวจ๓สิงหาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๙๑ ง/หน้า ๑๕/๒๙ กรกฎาคม ๒๕๕๓